Diari Oficial de la Generalitat Valenciana


Sumari del DOGV 4500, del 15-05-2003 (2003/5352)

RESOLUCIÓ de 5 de maig de 2003, del director general del Servici Valencià d'Ocupació i Formació (Servef), per a l'adaptació de determinats programes d'ajudes de foment d'ocupació al Reglament (CE) número 2.204/2002, de la Comissió, de 12 de desembre de 2002, relatiu a l'aplicació dels articles 87 i 88 del Tractat CE a les ajudes estatals per a l'ocupació (DOCE de 13 de desembre de 2002).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4500

Data del DOGV
:   15-05-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/5352


Data del document
:   05-05-2003

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * dona
    * suport econòmic
    * professió independent
    * mà d'obra femenina
    * lluita contra l'atur
    * ajuda a l'ocupació
    * creació d'ocupació
    * empresa privada
    * empresa individual
    * manteniment de l'ocupació
    * petita empresa
    * ajuda pública

RESOLUCIÓ de 5 de maig de 2003, del director general del Servici Valencià d'Ocupació i Formació (Servef), per a l'adaptació de determinats programes d'ajudes de foment d'ocupació al Reglament (CE) número 2.204/2002, de la Comissió, de 12 de desembre de 2002, relatiu a l'aplicació dels articles 87 i 88 del Tractat CE a les ajudes estatals per a l'ocupació (DOCE de 13 de desembre de 2002). [2003/F5352]
  
En l'atés 18 del Reglament (CE) número 2.204/2002, de la Comissió, de 12 de desembre de 2002, relatiu a l'aplicació dels articles 87 i 88 del Tractat CE a les ajudes estatals per a l'ocupació (DOCE de 13 de desembre de 2002), estableix que l'ajuda a la creació d'ocupació ha d'estar subjecta a la condició que l'ocupació creada ha de mantenir-se durant un determinat període de temps. El període fixat en el present reglament anul·larà la regla dels cinc anys establida en el punt 4.1.4 de les directrius sobre ajudes de finalitat regional.
  
Hi ha en l'actualitat distints programes d'ajudes en matèria de foment d'ocupació el règim jurídic dels quals es veu afectat per anul·lació de la regla dels cinc anys continguda en el punt 4.1.4 de les directrius sobre ajudes de finalitat regional i que s'han publicat en distintes ordres de la Conselleria d'Economia, Hisenda i Ocupació, per les quals es regulen i convoquen les distintes subvencions per a l'any 2003, en matèria de foment d'ocupació.
  
Amb la finalitat de garantir el principi de seguretat jurídica, a pesar que els reglaments de la Comissió Europea són d'aplicació directa, es considera convenient aclarir quines obligacions contingudes en les distintes ordres d'ajudes publicades pel Servici Valencià d'Ocupació (Servef) en matèria de foment d'ocupació han d'entendre's derogades per ser d'immediata aplicació.
  
En atenció a tot això, i en virtut de les competències que m'atribueix l'article 13, apartat t), del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del Servef (DOGV núm. 3.950, d'1 de març de 2001), resolc:
  
Primer
  
L'article 4.4, apartats a) i b), del Reglament (CE) número 2.204/2002, de la Comissió, de 12 de desembre de 2002, relatiu a l'aplicació dels articles 87 i 88 del Tractat CE a les ajudes estatals per a l'ocupació (DOCE de 13 de desembre de 2002), estableix:
  
a) L'ocupació creada ha de representar un increment net del nombre de treballadors tant en l'establiment com en l'empresa afectada, en comparació amb la mitjana dels 12 mesos anteriors.
  
b) L'ocupació creada s'haurà de mantenir un mínim de tres anys, o de dos si es tracta de pime.
  
Segon
  
Han d'entendre's modificats, de conformitat amb el que estableix l'apartat primer d'aquesta resolució i el que estableix el Reglament (CE) número 2.204/2002, els següents programes d'ajudes:
  
I) De l'Ordre de 26 de desembre de 2002, de la Conselleria d'Economia, Hisenda i Ocupació, per la qual es regulen i convoquen la concessió de subvencions de foment d'ocupació adreçada a emprenedors (DOGV núm. 4.410, de 2 de gener de 2003), els següents programes d'ajudes:
  
- Ajudes a la contractació del primer treballador pel treballador autònom.
  
- Ajudes a la contractació del primer treballador per la microempresa constituïda per dones.
  
II) De les ordres destinades a la implantació de plans integrals per a determinats col·lectius amb dificultats d'inserció laboral, per a dones desocupades, i per a joves menors de 30 anys, per a l'any 2003 (publicades en el DOGV núm. 4.419, de data 16 de gener de 2003), els següents programes d'ajudes:
  
- Ajudes a les entitats ocupadores per a la contractació indefinida, a jornada completa o a temps parcial, dels desocupats inclosos en els programes en què se subvencione aquesta modalitat contractual.
  
III) De l'Ordre de 30 desembre de 2002, de la Conselleria d'Economia, Hisenda i Ocupació, per la qual es convoquen les ajudes del Programa de Foment de l'Ocupació Estable i Altres Mesures de Suport a la Creació d'Ocupació, per a l'exercici 2003 (DOGV núm. 4.421, de 20 de gener de 2003), els següents programes:
  
- Programa d'Ajudes a la Inserció dels Joves.
  
- Programa d'Ajudes a l'Ocupació Estable.
  
- Programa d'Incentius als Contractes Indefinits subscrits com a conseqüència d'acord en l'empresa per a aconseguir una més eficaç organització del temps de treball.